ניצן לברטובסקי

ניצן לברטובסקי (נולדה ב-20 ביוני 1988) היא שחקנית קולנוע ותיאטרון ישראלית. היא ידועה בעיקר בזכות גילום דמותה של מושקי בסדרת הטלוויזיה "קטמנדו".

== ביוגרפיה ==
=== ראשית חייה ===
ניצן לברטובסקי נולדה ב-20 ביוני 1988 בגיל שלוש עברה לברטובסקי עם משפחתה לניו יורק מכיוון שהוריה ששניהם רופאים עשו התמחות בארצות הברית. השתתפה כשחקנית במופע בתנועת הצופים בארצות הברית. כששבו לישראל, לברטובסקי התקשתה להשתלב בכיתה מכיוון שלא ידעה עברית.

לברטובסקי העידה על עצמה שכבר מגיל צעיר היא נמשכה למשחק, אך מכיוון שהיא "לא באה ממשפחה עם רקע אמנותי" ולא מיהרה לפתח את תחביבה למקצוע. בצה"ל שירתה בחיל המודיעין. לאחר שחרורה מהצבא הלכה ללמוד בסדנת משחק ועסקה במלצרות. מפגש מקרי במסעדה שבה מילצרה סלל את דרכה אל תוך עולם המשחק. לברטובסקי לקחה הזמנה עבור אישה, שהתגלתה כמלהקת רותי גזית ארגוב. ארגוב הציעה ללברטובסקי לעסוק במשחק והפנתה אותה לסוכנת רינת איתן.

=== פריצה לתודעה ===
לתפקיד שסימן את פריצתה לתודעה, דמותה של מושקי בסדרה "קטמנדו", הגיעה לברטובסקי כמעט במקרה. סמוך מאוד לתאריך שבו היו האודישנים לדמות היו אודישנים לבית הספר למשחק ניסן נתיב שבו התעתדה לברטובסקי ללמוד. אחרי שלברטובסקי התבשרה שהיא התקבלה לבית הספר היא התקשרה לסוכנת שלה ואמרה לה שהיא לא מעוניינת בתפקיד ב"קטמנדו" מכיוון שצילומי הסדרה יהיו בחו"ל במשך שלושה חודשים והיא לא תוכל להשהות את התחלת לימודיה במשך זמן רב כל כך. הסוכנת, רינת איתן, הפצירה בה שתיקח את התפקיד ולבסוף לברטובסקי נענתה לבקשתה. בזכות גילום דמותה של מושקי זכתה לברטובסקי לחשיפה גדולה מיד עם תחילת דרכה בתעשיית הבידור, עוד בטרם סיימה את לימודי המשחק שלה. מושקי, הדמות ששיחקה לברטובסקי בסדרה, היא אשת חסיד חב"ד שיוצאת לשליחות לקטמנדו יחד עם בעלה (מיכאל מושונוב). כדי לסייע לה לגלם היטב את דמותה של מושקי נשכר כיועץ אמינות יחיאל פליישמן, אחיה של חני ליפשיץ, שליחת חב"ד בקטמנדו. בתפקידו על הסט, פליישמן סייע ללברטובסקי ולשחקנים האחרים בסדרה להבין כיצד לשחק את דמויותיהם. בנוסף, לברטובסקי ושחקנים נוספים מהסדרה התארחו אצל משפחה בכפר חב"ד במשך סוף שבוע אחד. לברטובסקי העידה שבזכות סוף השבוע שם "ספגתי את האווירה והאנרגיה. למדתי את הניואנסים הקטנים ואת הגינונים". היא העידה שגילום דמותה של מושקי שינה אותה: "פעם הייתי הרבה יותר צינית, היה בי משהו לא בטוח בנשיות שלי. לגלם את מושקי גרם לי לבטוח בנשיות שלי הרבה יותר, לשמוח בה ולקבל אותה. להבין שנשיות זה חוזק. עד אז ראיתי בה חולשה". בריאיון לאתר Xnet הוסיפה לברטובסקי: "בחודשיים של הצילומים הרגשתי שאני מישהי אחרת, שאני לא אותה ניצן. כשהייתי מסיימת את יום הצילום וחוזרת לחדר, עדיין הייתי בתוך הדמות. לא הייתי מסוגלת לעשות את הסוויץ'. כשחזרתי לארץ לקח לי איזה חודש להתנער ממנה".

=== תפקידים נוספים ===
מלבד גילום דמותה של מושקי, לברטובסקי השתתפה בתפקיד קטן בסרט הקולנוע "שש פעמים" בבימויו של יונתן גורפינקל. עלילת הסרט עוסקת בתלמידת תיכון מהרצליה שמתחברת לאנשים מפוקפקים. בסרט, לברטובסקי מגלמת את אוראל, הבחורה הכי מקובלת בשכבה. לטענתה של העיתונאית ליהי אלבז, "לברטובסקי נראית כמו מלכת הכיתה. שפתיים חושניות, שיער הורס, חיוך מפיל". בעקבות זאת, אלבז טוענת שהמראה של לברטובסקי מתאים לתפקיד שלה בסרט.

בסדרת הטלוויזיה "פצועים בראש" גילמה את נטלי בתפקיד אורח.

ב-2015 השתתפה בצילומי פרסומת של עלית לקפה טורקי.

במרץ 2016 החל לשחק במחזה "עורבים" של המחזאי אנרי בק, אותו תרגם דורון תבורי וביים עודד קוטלר. המחזה עלה בתיאטרון החאן. כמו כן באותה שנה שיחקה בהצגה "ההודאה" בתיאטרון יפו.

בשנת 2017 החלה לשחק את דמותה של סוזן בסדרת הנעורים האמריקאית "אקדמיית החממה" המופקת על ידי נטפליקס, שהיא הגרסה האמריקאית של הסדרה הישראלית "החממה". כמו כן מאותה שנה משחקת בהצגה "נראתה לאחרונה" בתיאטרון אורנה פורת.

ב-2018 השתתפה בסדרה "שלטון הצללים" ששודרה ב-HOT.

ב-2019 השתתפה בסדרה "שנות השמונים".

ב-2021 השתתפה בסדרה "ילדות סכסכניות".

ב-2022 השתתפה בסרט קולנוע קצר בשם "ביקור בית" במסגרת פסטיבל הסרטים חיפה.

לברטובסקי היא שחקנית בלהקת תיאטרון החאן. במסגרת זאת שיחקה בהצגות: "עורבים" בתפקיד מארי, נפוליון - חי או מת! בתפקיד לילית, פונדק הרוחות בתפקיד הפונדקאית, תעלולי סקפן בתפקיד היאסינט, טייבלה והשד בתפקיד טייבלה, "רוחות עליזות" בתפקיד גברת ברדמן, הַדֶּבֶר בתפקיד רַמבֶּר ו-"בקרוב - הֱיֵה שלום, מר הַפְמַן".

== פילמוגרפיה ==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 100%;"
|- style="background:#B0C4DE;"
! שנה
! שם
! תפקיד
! במאי
! הערות
|-
| rowspan="2" |2012
|קטמנדו
|מושקי
|אמיל בן שמעון
|דמות ראשית
|-
|שש פעמים
|אוראל
|יונתן גורפינקל
|תפקיד משני
|-
|2013
|פצועים בראש
|נטלי
|ז'אק אואניש
|תפקיד אורח
|-
|2014
|משפחה טובה
|דפי
|אלון זינגמן
|תפקיד משני
|-
|2017–2020
|אקדמיית החממה
|סוזן
|רועי פלורנטין
|סדרה אמריקאית,תפקיד משני
|-
| rowspan="2" |2018
|שלטון הצללים
|הילה נחושתן
|אוהד פרח
| rowspan="4" |תפקיד משני
|-
|שנות ה-80
|ג'סיקה סים
|קובי חביה
|-
|2019
|שנות השמונים
|
|
|-
|2021
|ילדות סכסכניות
|
|
|}

== קישורים חיצוניים ==

*[http://www.edb.co.il/name/%D7%A0%D7%99%D7%A6%D7%9F_%D7%9C%D7%91%D7%98%D7%A8%D7%95%D7%91%D7%A1%D7%A7%D7%99/ ניצן לברטובסקי באתר "אידיבי"]
*
*[http://www.youtube.com/watch?v=5hX_zsLmTP4 קטמנדו : מיכאל וניצן בראיון זוגי], באתר YouTube, 9 במאי 2012
*[http://www.103.fm/programs/Media.aspx?ZrqvnVq=FIGDHM&c41t4nzVQ=M ריאיון עם ניצן לברטובסקי], באתר רדיו ללא הפסקה, 29 במאי 2012
*
*[https://web.archive.org/web/20120801003715/http://reshet.tv/Shows/Kathmandu/article,7774/ געגועי לקטמנדו], ריאיון עם במאי הסדרה קטמנדו, אמיל בן שמעון, ולברטובסקי בתוכנית הטלוויזיה "העולם הבוקר".
*[https://web.archive.org/web/20200613003230/https://rinatveilan.co.il/ ניצן לברטובסקי], באתר של הסוכנת שלה
*[https://www.facebook.com/rinatveilan/photos/a.10151124045886083.488028.336054486082/10151124046996083 תורת החיבור], ריאיון עם ניצן לברטובסקי באתר facebook, 1 באוגוסט 2012
*[http://www.youtube.com/watch?v=2wH0PqNp8Kg העולם הבוקר - על נפלאות המשחק ב"קטמנדו"], ריאיון עם ניצן לברטובסקי ושמרית לוסטיג, באתר YouTube, 8 באוגוסט 2012
*טל גורדון, [https://www.habama.co.il/Pages/Description.aspx?Subj=1&Area=1&ArticleId=26347&fbclid=IwAR30UtFuYvz-IcKl_OhADCCVyRolECyw77saNKI_wul5dfeHO4bJzE5Vbps הכל על הכתפיים שלה], ריאיון עם ניצן לברטובסקי, באתר הבמה, 6 באפריל 2016

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1988
קטגוריה:ישראלים שנולדו ב-1988